***มาริโอคาร์ต 8*** (ญี่ปุ่น: マリオカート8; โรมาจิ: *Mario Kāto Eito*; อังกฤษ: *Mario Kart 8*) เป็นเกมแข่งรถโกคาร์ต ที่พัฒนาและวางจำหน่ายโดยนินเท็นโดสำหรับเครื่องเล่นวิดีโอเกมวียู เกมนี้เป็นภาคที่แปดของแฟรนไชส์*มาริโอคาร์ต*บนเครื่องคอนโซล และเป็นเกมลำดับที่สิบเอ็ดของชุด (ไม่นับเกมที่เปีดตัวบนเกมตู้) โดยมียอดจำหน่ายที่ 1.2 ล้านชุดในช่วงสี่วันแรก นับเป็นเกมวียูที่ทำยอดขายต่อวันได้เร็วที่สุด และในวันที่ 26 มิถุนายน ค.ศ. 2014 ทางนินเท็นโดได้มีการรายงานถึงยอดจำหน่าย 2 ล้านชุดในช่วงเดือนแรกของการเปิดตัว ต่อมานินเท็นโดได้ประกาศว่าตัวเกมจะมีการรองรับการเชื่อมต่อกับอามีโบ และมีตัวดาวน์โหลดเสริม

สำหรับเครื่องนินเท็นโด สวิตช์ วางจำหน่ายวันที่ 28 เมษายน ค.ศ. 2017 โดยใช้ชื่อว่า "**มาริโอคาร์ต 8 ดีลักซ์**" (ญี่ปุ่น: マリオカート8 デラックス; โรมาจิ: *Mario Kāto Eito Derakkusu*; อังกฤษ: Mario Kart 8 Deluxe)

รูปแบบการเล่น
-------------

ดูเพิ่ม: รูปแบบการเล่นในมาริโอคาร์ตซีรีส์
*มาริโอคาร์ต 8* ได้รวมรูปแบบของ *มาริโอคาร์ต วี* และ *มาริโอคาร์ต 7* ผสมกับการแข่งรถแบบต้านแรงโน้มถ่วง
เกมยังคงมีรูปแบบการเล่นแบบดั้งเดิมของแฟรนไชส์ ซึ่งจะมีตัวละครจากโลกของ*มาริโอ* เข้าแข่งขันกันด้วยรถโกคาร์ต โดยสามารถขัดขวางฝ่ายตรงข้าม หรือเพิ่มประสิทธิภาพการแข่งของตนโดยการใช้ไอเทมต่าง ๆ ที่พบในกล่องไอเทม รวมถึงจุดเด่นที่ปรากฏในภาคก่อน ซึ่งได้แก่ มอเตอร์ไซค์ และ การแข่งพร้อมกัน 12 คน จาก*มาริโอคาร์ต วี* ตลอดจน การขับรถร่อนกลางอากาศ, การขับรถใต้น้ำ และการปรับแต่งพาหนะจาก*มาริโอคาร์ต 7*

คุณสมบัติใหม่ของมาริโอคาร์ต 8 ประกอบด้วยการขับรถแบบต้านทานแรงโน้มถ่วง บางส่วนของสนามสามารถทำให้นักแข่งสามารถขับรถบนผนังและเพดานได้ ในส่วนนี้ ผู้เล่นสามารถชนนักแข่งอื่น ๆ หรือกันชนพิเศษสำหรับสปินเทอร์โบ ซึ่งทำให้เพิ่มความเร็วขึ้นเป็นพิเศษ สำหรับตัวละครใหม่ประกอบด้วย ลูกสมุนของบาวเซอร์ทั้ง 7 ตัว, เบบีโรซาลินา และพิงก์โกลด์พีช ส่วนไอเทมใหม่นั้นประกอบด้วย ดอกไม้บูมเมอแรง ซึ่งสามารถโจมตีนักแข่งที่อยู่ข้างหน้าแล้วสามารถย้อนกลับได้, ดอกไม้ปิรันยา ซึ่งสามารถใช้โจมตีนักแข่งและอุปสรรคในบริเวณใกล้เคียง เพื่อเพิ่มครามเร็วให้ตนเอง, เครซี่เอก (Crazy Eight) เป็นไอเท็มพิเศษที่ผู้เล่นสามารถใช้ไอเท็มได้ 8 อย่างในครั้งเดียว และซูเปอร์ฮอร์น (Super Horn) ซึ่งสามารถนำมาใช้ทั้งในการโจมตีฝ่ายตรงข้ามที่อยู่ใกล้เคียงและป้องกันการโจมตีจากไอเทมอื่นๆ รวมถึงกระดองเต่าหนาม(หรือที่รู้จักกันในชื่อ"เต่าฟ้า")ที่แทบจะไม่สามารถป้องกันได้ในภาคก่อน

นอกจากการรองรับผู้เล่นหลายคน *มาริโอคาร์ต 8* มีการรองรับระบบการเล่นแบบหลายคนทางออนไลน์ได้มากที่สุดถึง 12 คน โดยสามารถเล่นได้กับเพื่อนหรือกับบุคคลภายนอกทั้งภายในภูมิภาคและทั่วโลก และมีการรองรับระบบการคุยด้วยเสียงในการแข่งขัน ผู้เล่นจะสามารถที่จะตั้งค่าการแข่งขันกับกติกาและรายการต่าง ๆ ด้วยการปรับแต่งได้อย่างเต็มที่, ดาวน์โหลดข้อมูลรถผีจากเพื่อนหรือผู้เล่นระดับสูง และได้รับแสตมป์สำหรับใช้ในมีเวิร์สโดยการทำลายสถิติเวลาของทีมพัฒนาและชนะในการแข่งขันแกรนด์กรังปรีซ์ มาริโอคาร์ตทีวีทำให้ผู้เล่นดูข้อมูลใหม่จากนักแข่งอื่น ๆ ประกอบด้วยการกรอกลับและฟังก์ชันการแสดงภาพสโลโมชัน และสามารถอัปโหลดส่วนที่เป็นไฮไลต์ไปยังยูทูบได้

เกมสามารถรองรับจอยวียู เกมแพด, วี รีโมต และจอยนันชัก, วียู โปรคอนโทรลเลอร์, วี คลาสสิกคอนโทรลเลอร์ และวี วีล ผู้เล่นยังสามารถใชอะมีโบปลดล็อกชุดตัวละครพิเคษสำหรับ Mii ได้อีกด้วย

การพัฒนา
--------

เกมนี้ได้เปิดตัวครั้งแรกในเดือนมกราคม ค.ศ. 2013 ทางรายชื่อของนินเท็นโดไดเร็ค และได้มีการเปิดเผยรายละเอียดภายหลังที่งานอิเล็กทรอนิกเอ็นเตอร์เทนเมนต์เอ็กซ์โป 2013 นอกจากนี้ นัมโคบันไดยังได้มีชื่อในเครดิตของเกม ในฐานะของผู้พัฒนาร่วม

โลโก้เลข "8" ของเกมได้รับการออกแบบมาให้คล้ายกับแถบเมอบิอุส เช่นเดียวกับลู่สนามหนึ่งที่ปรากฏในเกม ในช่วงต้นของการพัฒนา ได้มีไอเดียในการใช้สว่านเจาะพื้นดิน แต่ก็ได้โละทิ้งออกไปเนื่องจากไม่สร้างสรรค์เมื่อเทียบกับการต้านแรงโน้มถ่วง

กลยุทธการตลาด
-------------

แคมเปญการเปิดตัว*มาริโอคาร์ต 8* ของนินเทนโด ประกอบด้วยลิมิเต็ดอิดิชัน ซึ่งรวมถึงหุ่นจำลองรูปกระดองเต่าสีฟ้าโทะเงะโซ และกลุ่มธีมคอนโซลมาริโอกับลุยจิแบบพิเศษ ซึ่งประกอบด้วยหมวก, คู่มือแนะนำเทคนิคในการเล่น, คอนโทรลเลอร์ วี รีโมตพลัส, วี วีล และอุปกรณ์ป้องกันเกมแพด ในทวีปอเมริกาเหนือและยุโรป ผู้เล่นที่ซื้อและลงทะเบียน*มาริโอคาร์ต 8* ในคลับนินเทนโดก่อนวันที่ 31 กรกฎาคม ค.ศ. 2014 จะได้รับรหัสดาวน์โหลดเกมบนวียูฟรี และในฐานะที่มีส่วนร่วมในโฆษณารถยนต์ร่วมกับเมอร์เซเดส-เบนซ์รุ่นเมอร์เซเดส-เบนซ์ จีแอลเอ ทำให้มีตัวดาวน์โหลดเสริมภายในเกมซึ่งจะเป็นรถยนต์เมอร์เซเดส-เบนซ์ 3 รุ่นโดยสามารถดาวน์โหลดได้ฟรี

การตอบรับ
---------

| มาริโอคาร์ต 8 |
| --- |
|  |

*มาริโอคาร์ต 8* ได้รับคำวิจารณ์ในเชิงบวกเป็นส่วนใหญ่ นินเทนโดได้มีการรายงานถึงคะแนนว่า"ดีที่สุดในประวัติศาสตร์ของแฟรนไชส์" และได้รับ 88/100 คะแนนจากเว็บไซต์เมตาคริทิค รวมถึง 88.26% จากเว็บไซต์เกมแรงกิงส์ และได้รับการวิจารณ์โดยเว็บไซต์ยูโรเกมเมอร์ว่าเป็น "เกมที่มีชีวิตชีวามากที่สุดของเกมแข่งรถบนเครื่องคอนโซลแห่งปี" เกมได้รับการยกย่องอย่างสูงสำหรับ "รายละเอียดที่สวยงาม", ความรู้สึกมากมายถ้าเทียบจากขนาด, ซาวด์แทร็กเพลงที่ดัดแปลงใหม่ ตลอดจนรูปแบบการเล่น ส่วนดิจิตอลฟาวดรีได้ลงความเห็นว่า "อยู่ใกล้ความสมบูรณ์" และ "ใส่ใจในรายละเอียดที่มหัศจรรย์", โดดเด่นด้วย "บรรจุภัณฑ์ที่สวยงาม" และ "ความสามารถในการเล่นที่น่าหลงใหล" "คุณลักษณะการวิเคราะห์ทางเทคนิคด้านความเรียบเนียนของการเคลื่อนไหวและรูปแบบการเล่นโดยรวมเหล่านั้น มีประสิทธิภาพโดยทั่วไปสูงถึง 59 ถึง 60 เฟรมต่อวินาที กับโหมดการแบ่งหน้าจอที่มีประสิทธิภาพ 30 เฟรมต่อวินาที เมื่อเปรียบเทียบกับมาตรฐานอุตสาหกรรม" เว็บไซต์เกมสปอตยังได้ชื่นชมรูปแบบทั่วไปของเกม แต่ได้วิจารณ์โหมดแบทเทิลของเกมที่ใช้สนามทั่วไปที่ใช้แข่ง แทนที่จะเป็นสนามเฉพาะเหมือนที่มาริโอคาร์ตภาคก่อนๆ

ไม่นานหลังจากเกมนี้ได้รับการเปิดตัวในสหราชอาณาจักร ก็ได้มีการประกาศว่ายอดจำหน่ายของเครื่องวียูได้เพิ่มขึ้น 666% พร้อมกับชุด*มาริโอคาร์ต 8* คิดเป็น 82% ของจำนวนทั้งหมดที่จำหน่าย นอกจากนั้น ในช่วงสี่วันแรกของการจำหน่าย ได้มีการจำหน่ายออกไป 1.2 ล้านชุดทั่วโลก ส่งผลให้เป็นเกมบนวียูที่สามารถทำยอดขายต่อวันได้มากที่สุด และภายในช่วงไม่ถึงหนึ่งเดือนของการเปิดตัว *มาริโอคาร์ต 8* ก็สามารถทำยอดจำหน่ายได้ถึง 2 ล้านชุดทั่วโลก

### สิ่งสืบเนื่อง

"ลุยจิ เดท สเตย์" เป็นอินเทอร์เน็ตมีมที่แสดงถึงการแสดงออกทางสีหน้าโดยอัตโนมัติของลุยจิ ซึ่งเป็นหนึ่งในตัวละครที่สามารถเล่นได้ และเป็นตัวละครร่วมของแฟรนไชส์*มาริโอ* ซึ่งจะปรากฏในขณะที่ตัวละครอื่น ๆ ถูกลุยจิโจมตีระหว่างการแข่ง โดยได้แสดงให้เห็นในยูทูบ และภาพเคลื่อนไหว GIF หลายชุด การปรากฏการณ์ดังกล่าวได้ออกข่าวในสถานีข่าวฟ็อกซ์ในประเทศในช่วงต้นเดือนมิถุนายน ค.ศ. 2014  ยิ่งไปกว่านั้น ลุยจิ เดท สเตย์ยังถูกโชว์โดยนินเทนโดในงานดิจิตอล อีเวนท์ที่อิเล็กทรอนิกเอ็นเตอร์เทนเมนต์เอ็กซ์โป 2014  เว็บไซต์เวนเจอร์บีตได้ยกย่องต่อการจัดการมีมของนินเทนโด โดยตั้งข้อสังเกตว่า "มันเป็นวิธีที่ยอมรับวัฒนธรรมของแฟน ๆ อย่างแนบเนียน โดยไม่ได้เป็นการละเลยไปจากพวกเขาเหล่านั้น"

อ้างอิง
-------

* 

1. 1 2  "It Looks as Though Namco Bandai Helped Out on Mario Kart 8". My Nintendo News. May 29, 2014. สืบค้นเมื่อ June 29, 2014.
2. 1 2 3  Konno, Hideki. *Wii U Developer Direct – Mario Kart 8 @E3 2013* (A/V stream). YouTube.
3. ↑  O'Brien, Lucy (June 26, 2014). "2 Million Copies of Mario Kart 8 Have Reportedly Been Sold". IGN. สืบค้นเมื่อ June 29, 2014.
4. 1 2  Pitcher, Jenna (June 27, 2014). "Mario Kart 8 surpasses 2 million units sold worldwide". Polygon. สืบค้นเมื่อ June 29, 2014.
5. ↑  Rigg, Jamie (November 18, 2012). "Mario Kart 8 launching on Wii U in spring 2014 (video)". Engadget. สืบค้นเมื่อ June 13, 2013.
6. ↑  Wii U – Mario Kart 8 Direct 4.30.2014 ที่ยูทูบ
7. ↑  Wii U – Mario Kart 8 – More New Features Trailer ที่ยูทูบ
8. ↑  "E3 2013: Nintendo's Hideki Konno Pulls Back The Curtain On 'Mario Kart 8′". MTV. June 17, 2013. สืบค้นเมื่อ September 7, 2013.
9. ↑  Parfitt, Ben (April 24, 2014). "Nintendo reveals exclusive Team Mario and Team Luigi Mario Kart 8 Wii U bundles | Games industry news". MCV UK. สืบค้นเมื่อ April 30, 2014.
10. ↑  Parfitt, Ben (April 30, 2014). "Free Wii U game offered with Mario Kart 8 | Games industry news | MCV". MCV UK. สืบค้นเมื่อ May 15, 2014.
11. ↑  "Get A Free Wii U Game For Buying And Registering Mario Kart 8". Siliconera. April 30, 2014. สืบค้นเมื่อ May 5, 2014.
12. ↑  Karmali, Luke (May 29, 2014). "Mario Kart 8 Teaming up With Mercedes Japan For Free DLC". IGN. สืบค้นเมื่อ May 29, 2014.
13. ↑  "Mario Kart 8 Mercedes-Benz DLC Coming to North America, Europe". Gamespot. June 22, 2014. สืบค้นเมื่อ June 28, 2014.
14. 1 2  "Mario Kart 8 for Wii U". GameRankings. คลังข้อมูลเก่าเก็บจากแหล่งเดิมเมื่อ 2019-12-09. สืบค้นเมื่อ May 30, 2014.
15. 1 2  "Mario Kart 8 for Wii U Reviews". Metacritic. สืบค้นเมื่อ June 1, 2014.
16. ↑  "Mario Kart 8 review". Edge Online. May 15, 2014. สืบค้นเมื่อ May 24, 2014.
17. 1 2  Parkin, Simon (May 15, 2014). "Mario Kart 8 review". Eurogamer. สืบค้นเมื่อ May 15, 2014.
18. ↑  "Another Great Lap – Mario Kart 8 – Wii U". GameInformer. May 15, 2014. คลังข้อมูลเก่าเก็บจากแหล่งเดิมเมื่อ 2014-05-16. สืบค้นเมื่อ May 15, 2014.
19. ↑  Towell on May 15, 2014, Justin (February 13, 2014). "Mario Kart 8 review". GamesRadar. สืบค้นเมื่อ May 15, 2014.
20. 1 2  McShea, Tom (May 15, 2014). "Mario Kart 8 Review". GameSpot. สืบค้นเมื่อ May 24, 2014.
21. ↑  "Mario Kart 8 Review". GameTrailers. April 30, 2014. สืบค้นเมื่อ May 15, 2014.
22. ↑  Navarro, Alex (May 15, 2014). "Mario Kart 8 Review". Giant Bomb. สืบค้นเมื่อ June 26, 2014.
23. ↑  "Mario Kart 8 – Wii U – IGN". IGN UK. April 30, 2014. สืบค้นเมื่อ May 15, 2014.
24. ↑  Schulenberg, Thomas (April 28, 2014). "Mario Kart 8 review: Hover conversion". Joystiq. สืบค้นเมื่อ May 15, 2014.
25. ↑  Linneman, John (May 24, 2014). "Digital Foundry vs Mario Kart 8: Mario & All-Stars Racing Refined". *Digital Foundry*. Eurogamer. สืบค้นเมื่อ May 24, 2014.
26. ↑  Ivan, Tom (June 2, 2014). "Mario Kart 8 boosts UK Wii U hardware sales 666%". Computer and Video Games. สืบค้นเมื่อ June 2, 2014.
27. ↑  Yin-Poole, Wesley (3 June 2014). "Mario Kart 8 off to a great start". *Eurogamer*. Gamer Network. สืบค้นเมื่อ 3 June 2014.
28. ↑  2 Million Copies of Mario Kart 8 Have Reportedly Been Sold
29. ↑  Elise, Abigail (June 6, 2014). "Luigi Death Stare In 'Mario Kart 8' Goes Viral". International Business Times. สืบค้นเมื่อ June 6, 2014.
30. ↑  Hooton, Christopher (June 2, 2014). "Luigi's 'death stare' will instantly make you want to buy Mario Kart 8". The Independent. สืบค้นเมื่อ June 8, 2014.
31. ↑  Corriera, Alexa Ray (June 2, 2014). "Luigi isn't playing games with his 'death stare' in Mario Kart 8". Polygon. สืบค้นเมื่อ June 6, 2014.
32. ↑  Purcell, Patrick (June 7, 2014). "Luigi's death stare from Mario Kart 8 – our video guide to the best memes and gifs". Mirror. สืบค้นเมื่อ June 8, 2014.
33. ↑  Plunkett, Luke (June 4, 2014). "Luigi's Death Stare Makes TV News". Kotaku UK. สืบค้นเมื่อ June 6, 2014.
34. ↑  McFerran, Damien (June 4, 2014). "Weirdness: Luigi's Mario Kart 8 'Death Stare' Is Deemed Noteworthy By Fox News". Nintendo Life. สืบค้นเมื่อ June 8, 2014.
35. ↑  LeJacq, Yannick (June 10, 2014). "Luigi's Death Stare Made A Cameo In Nintendo's E3 Address". Kotaku. สืบค้นเมื่อ June 17, 2014.
36. ↑  Grubb, Jeffery (June 12, 2014). "How Nintendo used the Luigi Death Stare without ruining fans' fun". Venture Beat. สืบค้นเมื่อ June 18, 2014.
37. Osborn, Alex (January 29, 2014). "Mario Kart 8 Releasing in May, Greater Focus on GamePad, NFC Game Announcements Coming at E3". Game Revolution.

แหล่งข้อมูลอื่น
---------------

* Official North American website(อเมริกาเหนือ)
* Official European website(ยุโรป)
* Official Japanese website(ญี่ปุ่น)
* Official Australian website(ออสเตรเรีย)